കുടിവെള്ള പൈപ്പ് പൊട്ടി, ഗൗനിക്കാതെ അധികൃതര് കുണ്ടറ: കൊല്ലം തിരുമംഗലം ദേശീയപാതയില് കുണ്ടറ ആശുപത്രിമുക്ക് ഓട്ടോസ്റ്റാന്ഡിനു സമീപം കുടിവെള്ള പൈപ്പ് പൊട്ടി മൂന്നു മാസമായി ജലം പാഴായിട്ടും പരിഹാരമുണ്ടാക്കാന് ജല അതോറിട്ടി അധികൃതര് തയ്യാറാകുന്നില്ലെന്നു നാട്ടുകാരുടെ പരാതി. . ഒന്നിടവിട്ട ദിവസങ്ങളില് വെള്ളം പമ്ബ് ചെയ്യുമ്ബോള് ഇവിടെ പാഴാകുന്നത് ലിറ്റര് കണക്കിന് കുടിവെള്ളമാണ്. വെള്ളം പമ്ബ് ചെയ്യുന്ന ദിവസങ്ങളില് ആശുപത്രി മുക്കില് നിന്നു മുക്കടയ്ക്ക് പോകുന്ന റോഡിന്റെ ഒരുവശം ചെറിയൊരു തോടിന് സമാനമാണ്. പ്രദേശത്തെ ഓട്ടോറിക്ഷ തൊഴിലാളികള് നിരവധിതവണ വാട്ടര് അതോറിട്ടിയില് വിവരമറിയിച്ചെങ്കിലും കുടിവെള്ള പൈപ്പിന്റെ തകരാര് മാറ്റാന് യാതൊരു നടപടിയും ഇതുവരെ സ്വീകരിച്ചിട്ടില്ല. കുണ്ടറയിലെ പല പ്രദേശങ്ങളിലെയും ജനങ്ങള് കുടിവെള്ളം പണം കൊടുത്തു വാങ്ങുന്ന അവസ്ഥ നിലനില്ക്കുമ്ബോഴാണ് വാട്ടര് അതോറിട്ടിയുടെ അനാസ്ഥമൂലം കുടിവെള്ളം ദേശീയപാതയോരത്ത് പാഴാകുന്നത്. നടപടി ഉണ്ടായില്ലെങ്കില് പ്രതിഷേധവുമായി രംഗത്തിറങ്ങുമെന്നും നാട്ടുകാര് അറിയിച്ചു.